alexandrainst/scandi-wiki huggingface dataset:
Styrkeløft

Styrkeløft er ei idrettsgrein der ein konkurrerer i øvingane knebøy, benkpress og markløft. Samanlagtresultatet frå dei tre øvingane gir, saman med kroppsvekt, grunnlag for plassering i konkurranse. IPF International Powerlifting Federation vart grunnlagt i 1972, året etter vart det første uoffisielle verdsmesterskapen arrangert. I Norge blir IPF sine regler fulgt.  Norges Styrkeløftforbund vart stifta 8. januar 1974.

Bakgrunnsstoff 

 Noregs Styrkeløft Forbund
 International Powerlifting Federation

Vektlyfting
Alternativ rock

Alternativ rock (òg kalla alternativ musikk, alt-rock eller berre alternativ, i Storbritannia kjend som indie) er ein sjanger under rockemusikken som vart starta i 1980-åra og vart svært populær i 1990-åra. Alternativ rock inneheld ulike undersjangrar som har kome fram som sjølvstendig musikk, som til dømes grunge, britpop, gotisk rock og indiepop. Det desse sjangrane har til felles er at alle har med element frå pønken, som la grunnlaget for den alternative musikken i 1970-åra. Somme tider har alternativ rock vorte brukt som eit samleomgrep for all rockemusikk frå undergrunnsartistar i 1980-åra og all musikk som stammar frå pønkrock (altså pønken i seg sjølv, New Wave og post-punk).

Medan nokre få artistar, som R.E.M. og The Cure oppnådde kommersiell suksess og generell anerkjenning, hadde mange av alternativ rock-artistane i 1980-åra berre sjølvstendige små plateselskap og fekk vist seg fram berre gjennom speletid på collegeradio og jungeltelegrafen. Med gjennombrotet til Nirvana og populariteten til grunge- og britpoprørslene i 1990-åra, kom alternativ rock med blant dei vanlege musikksjangrane og mange alternativband fekk kommersiell suksess.

Fotnote

Bakgrunnsstoff 
 Allmusic: Alternative rock

Alternativ musikk
Sjangrar innan rockemusikk
Up

Up er den engelske nemninga på ordet opp, det motsette av ned.

Up kan òg visa til:

 Uttar Pradesh, ein indisk delstat
 Utrykningspolitiet, ein norsk politistyrke
 United Press International, eit nyhendebyrå
 University of Portland, eit amerikansk universitet
 Union Pacific Railroad, eit amerikansk jernbaneselskap
 United Party, eit amerikansk politisk parti
 United Party, eit newzealandsk politisk parti
 Volkswagen up!
 Oppkvark, elementærpartikkel i standardmodellen

Filmar 
 Up frå 1984, ein kortfilm
 Up frå 2009, ein film frå Pixar Animation Studios

Musikk 
 Up! av Shania Twain
 Songen Up! frå dette albumet
 Up av Great Big Sea
 Up av Peter Gabriel
 Up av R.E.M.
 Up av Right Said Fred
 Up, ein song av Rob Crow, frå albumet Living Well
 Songen Up av The Saturdays
I denne søte Joletid

I denne søte Joletid (originaltittel I denne søde Jule-Tiid) er ein opphavleg dansk julesong skriven av H.A. Brorson i 1732.

Brorson er i Danmark rekna som «julens salmedigter», og denne salmen er av mange rekna som den fremste av salmane hans.

I salmebøkene 
Songen var med i den fyrste salmesamlinga Brorson gav ut, Nogle Jule-Psalmer (Gud til Ære og Christne-Siæle, i sær sin elskelige Meenighed til Opmuntring Til den forestaaende Glædelige Jule-Fest Eenfoldig og i Hast sammenskrevne av H.A.B.) (1732). Fyrsteutgåva hadde seks vers. Til samlinga Troens rare Klenodie (1739) vart det skrive eit sjuande vers til salmen.

Denne julesongen var med sju vers med i Guldbergs salmebok, og han har sidan vore med i alle autoriserte hovudsalmebøker i Den norske kyrkja, bortsett frå Evangelisk-christelig Psalmebog. Elias Blix omsette salmen til nynorsk til andre heftet av Nokre Salmar, som kom ut i 1870. Teksten vart noko endra i seinare utgåver.

I Norsk Salmebok er salmen trykt med seks vers i bokmålsomsetjng; her r det femte verset til Brorson utelate. Førstelina lyder her «I denne glade juletid».

Teksten 
Teksten er skriven over Luk. 2,14:«Æra vere Gud i det høgste, og fred på jordi, og hugnad med menneskje!» Med utgangspunkt i den pietistiske kristendommen Brorson forkynte, handlar songen om kvifor og korleis vi feirar at Jesus er fødd.

«Me syngja um den sæle Fred, 
So Helvite skal skjelva ved 
Aa høyra Jolesongen.»
Medan Her kjem me, dine arme små er ein salme vor barna, er dette ein salme for dei vaksne. Han rettar seg mest mot dei som har røynd livet: 
«Um Sukk seg blandar i min Song, 
Og Graat vil Syni blinda, 
So skal daa Krossen med sin Trong 
Meg aldri Munnen binda. 
Naar eg som kjøvd av Sorger gjeng, 
Daa stillest best min Harpestreng 
Til rette Jolesalmar.»
Dette verset kan ein forstå ut frå Brorsons eigen livssituasjon: Salmen er skriven det året mor hans døydde, og på same tid vart den eldste sonen hans sinnsjuk. Men sjølv om salmen har dette alvorlege verset, framstår han som ein festtsalme. 
«Halleluja! vaar Strid er slut. 
Kven er her no, som klagar? 
Kven vilde ganga bøygd av Sut 
I desse sæle Dagar!»

Melodien 

Brorson oppgjev som melodireferanse den kjende julesongen Et lidet barn så lystelig, ein tone med opphav i mellomalderen. Tonen finst i mange variantar i norske folketonar, i 3/4-, 4/4-, 5/4- eller 6/4-takt.

I Norsk Salmebok står salmen til ein noko omarbeidd melodivariant frå Wittenberg (1529).

Inspelingar (i utval) 
 Ragnvald Ilen med strykekvintett. Innspelt i oktober 1932. Utgjeven på 78-plata Parlophon B 41156

Kjelder 
 Johannes Nilssøn Skaar 1879: Norsk Salmehistorie
 Kristen sang og musikk Runa forlag 1962
 J.A. Lindeman (1862): Coral-Melodier for Psalmodicon til de i Kingos, Guldbergs og den evangelisk christelige Psalmebog forekommende Psalmer, udsatte i Siffre efter den ved kongelig Resolusjon af 15de Juni 1835 authoriserede Choralbog, tilligemed en Veiledning til Brugen av Psalmodicon.  J.W. Cappelens Forlag

Referansar

Bakgrunnsstoff: 
 Blix-eksten i tre versjonar 
 Anders Aschim om omsetjinga

Julesongar
Salmar frå 1700-talet
Hans Adolph Brorson
Succumbs

Succumbs var den fyrste filmen med full lengd som var kommersielt tilgjengeleg frå R.E.M.. Han vart utgjeven i oktober 1987 av UNI/A&M og inneheld videomateriale som er filma av vokalisten i R.E.M., Michael Stipe, på midten av 1980-talet, medan bandet framles hadde I.R.S. Records som plateselskap. Stipe samarbeidde med den lokale artisten James Herbert (frå Athens i Georgia i USA) på nokre spor.

For tilhengjarar som berre kjenner R.E.M. etter at dei signerte kontrakt med Warner Bros. Records, kan ein på Succumbs få eit inntrykk av korleis bandet var før den kommersielle suksessen deira. Han er berre tilgjengeleg på VHS, og truleg berre brukt. Likevel er alle videoane i denne pakken med på DVD-en When the Light Is Mine.

Videoar 
 «Radio Free Europe»
 «So. Central Rain»
 «Left of Reckoning»
 «Cant Get There From Here»
 «Driver 8»
 «Live and How to Live It»
 «Feeling Gravitys Pull»
 «Fall on Me»

Kjelde 
 Artikkelen var opphavleg basert på «Succumbs» på Engelsk Wikipedia.

R.E.M.
Filmar frå 1987
Julekveld i skogen

«Julekveld i skogen» er ein norsk julelåt skriven som ein parodi på ein julesong til Søndagsposten i 1963. Teksten er skriven av Astow Ericson og melodien av Otto Nielsen. Songen parodierer sentimentalitet]en rundt juletida. Songen er ein av rundt 60 som Ericson og Nielsen skreiv i lag, men «Julekveld i skogen» er den som har vorte mest kjend.

Handlinga i songen foregår i ei falleferdig stue i skogen, der det bur eit fattig og gammalt par, utan nokon annan julemat enn «muggen fleskesvor». Armoda desse to lid under vert omtalt med ord som «juletårer», «julehulk» og «julesukk». Jula vert redda av at eldstesonen til paret, familiens svarte får, kjem heim frå Amerika med ein koffert full av julemat og julegåver. Dermed endar songen trass alt lykkeleg med at «Det ble jul allikevel!».

Songen, slik han vart framført av Rolf Just Nilsen i Søndagsposten, har ni vers (eller 4 og eit halvt dobbeltvers). Den opphavlege teksten til Ericson hadde ti vers, men den nest siste, som omtalar ein fyllefest med «julerap og -stønn» vart klipt vekk sidan Otto Nielsen syntest han var for støytande.

I 1998 la Ericson ned forbod mot at NRK fekk sende songen. Bakgrunnen for dette var ifølge Ericson at NRK aldri nemnde Ericson når låten vart framført. Ericson heldt fast på dette forbodet i fleire år, trass i at han tapte pengar på det. I 2003 laga den svenske låtskrivaren Hans Ericsson ein svensk versjon av songen, og Astow Ericson ville ikkje motsetje seg at innspelingar med den svenske eller nynorske teksten vart brukte av NRK.

Kjelder 
 Denne artikkelen bygger på «Julekveld i skogen» frå  13. desember 2008. 
  oppgav desse kjeldene:
 Julefred i skogen  NRK.no (17.11.2003)
 Nekter å slutte julefred med NRK Aftenposten.no (15.12.02)

Bakgrunnsstoff 
 Tekst med besifring for gitar 

 Nynorsk tekst

Julesongar
Songar frå 1963
Saturntåka

Saturntåka eller NGC 7009 er ei planetarisk tåka som kanskje ligg rundt 1400 lysår unna jorda i stjernebiletet Vassmannen. Tåka blei oppdaga den 7. september 1782 av William Herschel og var ei av dei første oppdagingane hans. Namnet blei gjeve i 1850-åra av Lord Rosse og kjem frå dei to 'handtaka' (ansae) i kvar ende av tåka som kan få ho til å likna på Saturn når ringane har nærare 0° helling i forhold til jorda.

Bakgrunnsstoff

Kjelder 

Planetariske tåker
Vassmannen
NGC-objekt
Not Bad for No Tour

Not Bad for No Tour ein promoterings-EP frå rockebandet R.E.M.. Han vart send ut til ulike radiostasjonar om lag på same tid som albumet Reveal kom ut. Det inneheld lydversjonar av seks songar, fire som var med på Reveal, i tillegg til video av seks songar, fem av desse er liveframføringar.

Hundrevis av eksemplar vart gjevne vekk av radiostasjonen WXRT i Chicago.

Innhald 
Lyddelen inneheldt seks songar:

 «All The Way To Reno» (redigert) 
 «All The Way To Reno» (live) 
 «She Just Wants To Be» (live) 
 «The One I Love» (live) 
 «So. Central Rain» (live) 
 «Beat A Drum» (live) 

Videodelen inneheldt seks songar i QuickTime-videoformat:

 «All The Way To Reno» (video) 
 «Imitation of Life» (live-video) 
 «Losing My Religion» (live-video) 
 «Find The River» (live-video)
 «I’ve Been High» (live-video)
 «The Lifting» (live-video)

Kjelde 
 Artikkelen var opphavleg basert på «Not Bad for No Tour» på Engelsk Wikipedia.

Musikkalbum frå 2001
R.E.M.-album
IC 4593

IC 4593 er ei planetarisk tåka som ligg rundt 7900 lysår unna jorda i stjernebiletet Herkules.

Kjelder 

 Denne artikkelen baserer seg på pressemelding STScI-2007-33 frå Space Telescope Science Institute.

Planetariske tåker
Herkules
4593
NGC 2371

NGC 2371 eller NGC 2372 er ei planetarisk tåka som ligg rundt 4300 lysår unna jorda i stjernebiletet Tvillingane. Sentralstjerna har ein overflatetemperatur på rundt 133 000 °C.

Kjelder 

 Denne artikkelen baserer seg på pressemelding STScI-2008-13 frå Space Telescope Science Institute.

Planetariske tåker
Tvillingane
2371
Jens Weissflog

Jens Weissflog () er ein tysk skihoppar, og ein av tidenes mestvinnande hopparar. Det er berre finnane Matti Nykänen og Janne Ahonen, samt polakken Adam Małysz som kan visa til fleire sigrar i verdscupen.

Allereie som 19-åring vann Weissflog den tysk-austerrikske hoppveka 1983/84 for DDR. Same vinter vann han OL-gull i normalbakken i Sarajevo, og han vann verdscupen samanlagt. Dei følgjande åra dominerte Weissflog, saman med Nykänen, internasjonal hoppsport. Han vann VM-gull i 1985 og 1989, og gjentok hoppvekesigeren i 1985, 1991 og 1996. I 1991 blei han tildelt Holmenkollmedaljen saman med Vegard Ulvang, Ernst Vettori og Trond Einar Elden.

Weissflog greidde å halda seg på internasjonalt toppnivå i heile tolv år. Verken overgangen frå DDR til forbundsrepublikken Tyskland i 1989/1990, eller overgangen til V-stil i 1993 påverka Weissflogs resultat negativt. I 1994 vann han, 10 år etter sin første olympiske siger, to gullmedaljar under OL på Lillehammer, i storbakken og i lagkonkurransen. I 1996 la Weissflog opp som konkurransehopper, etter å ha tatt sin fjerde siger i den tysk-austerrikske hoppveka, ei bragd han var åleine om inntil finske Janne Ahonen vann sin fjerde seier i 2005/2006.

Kjelder

 Denne artikkelen bygger på «Jens Weissflog» frå , den 13. desember 2008.

Bakgrunnsstoff 
 Offisiell nettstad

Tyske skihopparar
Austtyske idrettsutøvarar
Vinnarar av Holmenkollmedaljen
Verdsmeistrar i skihopping
Olympiske meistrar for Aust-Tyskland
Olympiske meistrar for Tyskland
Olympiske sølvmedaljevinnarar for Aust-Tyskland
Medaljevinnarar under vinter-OL 1984
Austtyske deltakarar under vinter-OL 1984
Skihopparar under vinter-OL 1984
Austtyske deltakarar under vinter-OL 1988
Skihopparar under vinter-OL 1988
Tyske deltakarar under vinter-OL 1992
Skihopparar under vinter-OL 1992
Medaljevinnarar under vinter-OL 1994
Tyske deltakarar under vinter-OL 1994
Skihopparar under vinter-OL 1994
R.e.m.IX

r.e.m.IX er eit remiksalbum frå 2002 med songar av R.E.M. frå albumet Reveal frå 2001. Kjende remiksarar fekk dette albumet for å sjå kva dei kunne gjere med spora. Favorittresultata til bandet vart sette saman til dette albumet. Av dei tolv opphavlege spora på Reveal, er berre seks av dei blant dei ti spora på dette albumet – det er med to ulike versjonar av «The Lifting» og fire av «I’ve Been High». Albumet vart aldri utgjeve kommersielt, men vart lagt ut for gratis nedlasting på nettsida til bandet.

Innhald
«The Lifting» (Now It’s Overhead-miks av Andy Lemaster) — 4:41
«The Lifting» (Knobody/Dahoud Darien for 12 Nations) — 5:07
«I’ll Take the Rain» (Jamie Candiloro) — 6:11
«She Just Wants to Be» (Jamie Candiloro) — 5:03
«I’ve Been High» (Matthew Herbert) — 5:19
«I’ve Been High» (Knobody/Dahoud Darien for 12 Nations) — 4:01
«I’ve Been High» (Chef) — 4:56
«I’ve Been High» (Her Space Holiday/Marc Bianchi) — 5:01
«Beachball» (Chef) — 6:16
«Summer Turns to High» (Her Space Holiday/Marc Bianchi) — 4:25

Kjelder

Denne artikkelen bygger på «R.e.m.IX» frå ,  den 14. desember 2008.

Bakgrunnsstoff
Nedlastingsside på REMhq.com 

Remiksalbum
Musikkalbum frå 2002
R.E.M.-album
Aleksej II av Moskva

Patriark Aleksej II () var den femtande patriarken av Moskva og heile Russland og primas i Den russisk-ortodokse kyrkja. 

Patriarken vart fødd i Tallinn i Estland som Aleksej Mikhailovitsj Ridiger (kyrillisk Алексе́й Миха́йлович Ри́дигер). Faren Mikhail Ridiger var ein prest av tysk-baltisk opphav medan mora Jelena Josifovna Pisareva var russisk. I mellomkrigstida var Estland sjølvstendig og blei eit åndelege sentrum for den russisk-ortodokse kyrkja.

I 1953 fullførte Aleksej teologistudium i dåverande Leningrad (St. Petersburg) og i 1961 blei han utnemnd til biskop for Tallinn og Estland. Han blei vald til patriark i 1990 i det første valet sidan revolusjonen utan påverknad frå kommunistpartiet. Han blei også den første patriarken i Russland etter samanbrotet av Sovjetunionen, og leidde kyrkja i ei tid då ho fann seg ein ny plass i det offentlege Russland. 

I mai 2007 møtte han metropolitan Laurus av den russisk-ortodokse kyrkja utanfor Russland, som var blitt oppretta under sovjettida, for ein tilnærmingsseremoni mellom dei to kyrkjesamfunna. Patriarken hadde derimot dårlege tilhøve til paven i Roma, som han skulda for å misjonera i ortodokse område.

Aleksej II døydde 5. desember 2008.

Kjelder 
 Denne artikkelen bygger på «Patriarch Alexy II of Russia» frå , den 14. desember 2008. 
 Sophia Kishkovsky, «Patriarch Aleksy II, Russian Orthodox Leader, Dies at 79». NY Times. December 6, 2008.

Fotnotar

Bakgrunnsstoff 

Patriarkar og metropolittar av Moskva
Folk frå Sovjetunionen
Folk frå Tallinn
R.E.M. Live

R.E.M. Live er eit konsertalbum frå R.E.M. som vart innspela på Point Theatre i Dublin 26. og 27. februar 2005, dei siste konsertane på vinterdelen av turnéen Around The World Tour i høve det 13. studioalbumet deira Around the Sun som vart utgjeve seint i 2004. Det vart utgjeve i Europa 15. oktober 2007 og i USA ein dag seinare, som eit sett med to CD-ar og éi DVD-plate. I februar 2008 vart det også utgjeve som eit sett med tre vinylplater. Framføringane er filma av Blue Leach.

R.E.M. Live inneheld sjeldsynte framføringar av «I Took Your Name» frå albumet Monster (1994) og «Ascent of Man» frå Around The Sun, i tillegg til den då uutgjevne «I’m Gonna DJ». Ein studioversjon av denne songen vart seinare utgjeven på Accelerate frå 2008.

Innhald
DVD-en inneheld alle dei same songane i same rekkjefølgje.

CD 1
«I Took Your Name» (frå Monster) – 4:08
«So Fast, So Numb» (frå New Adventures in Hi-Fi) – 4:40
«Boy in the Well» (frå Around the Sun) – 5:16
«Cuyahoga» (frå Lifes Rich Pageant) – 4:25
«Everybody Hurts» (frå Automatic for the People) – 6:49
«Electron Blue» (frå Around the Sun) – 4:13
«Bad Day» (frå In Time: The Best of R.E.M. 1988-2003) – 4:26
«The Ascent of Man» (frå Around the Sun) – 4:12
«The Great Beyond» (frå Man on the Moon) – 4:49
«Leaving New York» (frå Around the Sun) – 4:48
«Orange Crush» (frå Green) – 4:27
«I Wanted to Be Wrong» (frå Around the Sun) – 5:02
«Final Straw» (frå Around the Sun) – 4:10
«Imitation of Life (song» (frå Reveal) – 3:53
«The One I Love» (frå Document) – 3:27
«Walk Unafraid» (frå Up) – 5:02
«Losing My Religion» (frå Out of Time) – 4:53

CD 2
«What’s the Frequency, Kenneth?» (frå Monster) – 4:06
«Drive» (frå Automatic for the People) – 5:41
«(Don’t Go Back To) Rockville» (frå Reckoning) – 4:39
«I’m Gonna DJ» (seinare utgjeven på Accelerate) – 2:27
«Man on the Moon» (frå Automatic for the People) – 6:46

Kjelder
Artikkelen var opphavleg basert på «R.E.M. Live» på Engelsk Wikipedia.

Bakgrunnsstoff
McCaughey annonserer albumet 

R.E.M.-album
Doble konsertalbum
Konsertalbum frå 2007
REM-søvn

REM kan òg visa til musikkgruppa R.E.M.
REM, ei forkorting for rapid eye movement, viser til eit søvnstadium der hjernebølgjene kan målast til å vera nesten like dei ein har i vaken tilstand, medan skjelettmuskulaturen er avslappa. Fordi ein kan sjå raske augerørsler hjå folk som er i denne tilstanden har han fått namnet Rapid Eye Movement. Dei fleste draumar skjer når ein er i dette stadiet.

Psykologi
Søvn
Madre de Dios

Madre de Dios er ei elv i Amazonasbassenget og ei sideelv til Beni. Ho er omtrentleg 1 150 km lang og er ein vassveg i to land, i søraustre del av Peru og nordvestre Bolivia.

Geografi 

Elva vert til i austsida av Cordillera de Garabaya, Andes i grenseområdet mellom regionane Cuzco og Madre de Dios. Ho strekkjer seg ca. 640 kilometer gjennom peruansk territorium i regionen med same namn som elva. På grensa mot Bolivia, ikkje langt frå Puerto Heath, har grenseelva Heath utlaupet i Madre de Dios. Frå denne staden held ho fram 510 kilometer gjennom Boliva fram til byen Riberalta der ho tømmer seg i Beni. Beni held fram mot Brasil kor ho får namnet Madeira, ei av dei store sideelvane til Amazonaelva. 

I regionen Madre de Dios er elva Madre de Dios ein vektig vassveg, og spesielt for Puerto Maldonado, den største byen i regionen og regionshovudstad. Ved byen går det føre seg bygging av ei bru over Madre de Dios med ei lengd på ca. 720 meter. 

Av dei største verksemder ved elvebreidda er gullvasking, mangodyrking, anna selektivt jordbruk og tømmerhogst. Verksemdene kan utgjere miljøproblem. I Peru ligg elveleiet på grensa mot fleire nasjonalparkar og reservat, spesielt Tambopata-Candamo nasjonalpark, Manu nasjonalpark og Bahuaja Sonene naturreservat.

Sideelver 
Madre de Dios har sjølv mange sideelvar, dei mest vektige er  
 Manú, ei elv frå Manu nasjonalpark som har utlaup i Madre de Dios nær byen Manu. 
 Inambari, ei sideelv med lengde 390 km. Som Madre de Dios har Inambari kjelder frå austsida av Andes, men lengre sør. Ho passerer byen Belem og tømmer seg i Madre de Dios nær byen med same namn, Inambari. 
 Tacuatimanu, òg kalla Rio de Las Piedras, er ei sideelv frå nord og nordvest med ei total lengd på 640 km. Ho går gjennom byen Las Piedras og tømmer seg i Madre de Dios ved Puerto Maldonado.
 Tambopata er ei anna sideelv som møter Madre de Dios ved Puerto Maldonado. Ho kjem frå sør med ei total lengd på 350 km. Ho går gjennom byen San Rafael
 Heath er ei grenseelv mellom Peru and Bolivia. 
 Sena er ei sideelv i Bolivia som passerer nær byen Sena.

Kjelder 

 R. Ziesler and G.D. Ardizzone, 1979,  The inland waters of Latin America

Elvar i Peru
Elvar i Bolivia
Madre de Dios-regionen
Jan Boklöv

Jan Boklöv () er ein svensk skihoppar, først og fremst kjent for å ha introdusert V-stilen i skihopping. 

Boklöv deltok i verdscupen frå 1987 til 1992. Han vann fem enkeltrenn i løpet av karrieren, og med sigeren i Lake Placid i 1988, blei han den fyrste svenske som vann eit verdscuprenn. Han vann verdscupen samanlagt i sesongen 1988–1989. I 1989 blei han tildelt Radiosportens Jerringpris.

Kjelder
 Denne artikkelen bygger på «Jan Boklöv» frå , den 14. desember 2008.

Bakgrunnsstoff 
 

Svenske skihopparar
Svenske deltakarar under vinter-OL 1988
Skihopparar under vinter-OL 1988
Svenske deltakarar under vinter-OL 1992
Skihopparar under vinter-OL 1992
Ari-Pekka Nikkola

Ari-Pekka Nikkola () er ein finsk tidlegare skihoppar som tevla internasjonalt frå 1986 til 1998. Han gjekk i 1990 heilt til topps i verdscupen.

Nikkola var to gonger med om å vinna OL-gull i laghopping, stor bakke: Fyrst i 1988-OL i Calgary, deretter i 1992-OL i Albertville. 

Endå større suksess hadde han i VM-samanheng, der han fekk med seg heile sju medaljar: 
 Fire gullmedaljar: Laghopp, stor bakke (1987, 1989, 1995 og 1997)
 To sølvmedaljar: Individuelt normalbakke: 1989, laghopp stor bakke 1991)
 Ei bronsemedalje: Individuelt normalbakke: 1991

Kjelder
 Denne artikkelen bygger på «Ari-Pekka Nikkola» frå , den 14. desember 2008. 
 

Finske skihopparar
Deltakarar under vinter-OL 1988
Deltakarar under vinter-OL 1992
Deltakarar under vinter-OL 1994
Deltakarar under vinter-OL 1998
Toni Nieminen

Toni Nieminen () er ein tidlegare finsk skihoppar. 

I 1992 blei hoppsesongen fullstendig dominert av Nieminen, då han berre var 16 år. Som ein av dei fyrste V-stilhopparane vann han hoppveka, tok to gullmedaljar under OL i Albertville og vann òg verdscupen samanlagt.

Seinare greidde Nieminen aldri å leva opp til slike resultat. Vektproblem på grunn av framleis vekst, og den øvrige verdseliten si overgang til V-stil er to av forklaringane.

Han skreiv idrettshistorie 17. mars 1994, då han i slovenske Planica (Letalnica-bakken) gjennomførte det fyrste, ståande skihoppet i historia på over 200 meter. Tidlegare same dag hadde Andreas Goldberger strekt seg til 202 meter, men han greidde ikkje å halda seg oppreist etter nedslaget.

Nieminen la opp som skihoppar etter 2002-OL, etter å ha oppnådd ein 16. plass.

Kjelder
 Denne artikkelen bygger på «Toni Nieminen» frå , den 14. desember 2008. 
 

Finske skihopparar
Deltakarar under vinter-OL 1992
Deltakarar under vinter-OL 2002
Olympiske meistrar for Finland
Folk frå Lahtis
Primož Peterka

Primož Peterka () er ein slovensk skihoppar. 

Sesongen 1996/97 vann han både den samanlagte verdscupen og hoppveka. Sesongen etter forsvarte han sigeren i verdscupen. Under 2002-OL i Salt Lake City tok han bronse i laghopp, normalbakke med det slovenske laget. Per februar 2005 har han vunne 15 verdscuprenn.

Kjelder
 Denne artikkelen bygger på «Primož Peterka» frå , den 14. desember 2008.

Bakgrunnsstoff 
 Primoz Peterkas heimeside

Slovenske skihopparar
Deltakarar under vinter-OL 1998
Deltakarar under vinter-OL 2002
Deltakarar under vinter-OL 2006